rejauldu/bengali-wikipedia huggingface dataset:
বালাঘাট লোকসভা কেন্দ্রটি ভারতের মধ্যপ্রদেশ রাজ্যের ২৯টি লোকসভা কেন্দ্রের একটি এবং ১৯৫২ সালে লোকসভা কেন্দ্রটি প্রতিষ্ঠিত হয়। এটি অসংরক্ষিত একটি আসন এবং মোট ৮ টি বিধানসভা কেন্দ্র নিয়ে গঠিত। লোকসভা কেন্দ্রের অন্তর্গত এলাকার সরকারি ভাষা হল হিন্দি। এই লোকসভা কেন্দ্রে ২০১৪ সালে মোট ভোটার সংখ্যা ছিলো ১৬,২৯,৭৪১ জন।  এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব করেন। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।  এই লোকসভা কেন্দ্রটি মধ্যপ্রদেশের বালাঘাট এবং সেওনি জেলায় অবস্থিত বিধানসভা কেন্দ্রগুলি নিয়ে গঠিত।https://myneta.info/madhyapradesh2018/https://ceomadhyapradesh.nic.in/OnlineMapNew.aspx  ইতিহাস বালাঘাট লোকসভা কেন্দ্রে ১৯৫২ খ্রিস্টাব্দে প্রথম নির্বাচন অনুষ্ঠিত হয় এবং ২০১৯ সালে সর্বশেষ নির্বাচন অনুষ্ঠিত হয়েছে। ১৯৫৬ খ্রিস্টাব্দ অবধি এটি মধ্য প্রদেশ ও বেরার রাজ্যের অন্তর্ভুক্ত ছিলো পরে রাজ্য পুনর্গঠন আইনে এটি মধ্যপ্রদেশ রাজ্যের অন্তর্ভুক্ত হয়৷    বিধানসভা কেন্দ্র গুলি  লোকসভা কেন্দ্রটি মধ্যপ্রদেশ রাজ্যের ২৩০ টি বিধানসভা কেন্দ্রের মধ্যে ৮ টি নিয়ে গঠিত। বিধানসভা কেন্দ্রের নির্বাচিত সদস্য মধ্যপ্রদেশের বিধানসভাতে প্রতিনিধিত্ব করে। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। এই ৮ টি বিধানসভা কেন্দ্রে ইতিপূর্বে ২০১৪ সালে নির্বাচন অনুষ্ঠিত হয়েছিলো। এই লোকসভা কেন্দ্রের দুটি বিধানসভা কেন্দ্র তফসিলী উপজাতিদের জন্য সংরক্ষিত আসন।   বৈহার বিধানসভা কেন্দ্র  এই বিধানসভা কেন্দ্রটি মধ্যপ্রদেশ রাজ্যের বিধানসভা কেন্দ্রগুলির মধ্যে ১০৮ নং বিধানসভা কেন্দ্র। এটি তফসিলী উপজাতিদের জন্য সংরক্ষিত আসন। এটি বালাঘাট জেলায় অবস্থিত৷  লঞ্জি বিধানসভা কেন্দ্র  এই বিধানসভা কেন্দ্রটি মধ্যপ্রদেশ রাজ্যের বিধানসভা কেন্দ্রগুলির মধ্যে ১০৯ নং বিধানসভা কেন্দ্র৷ এটি বালাঘাট জেলায় অবস্থিত৷ এটি একটি অসংরক্ষিত আসন৷  পরশওয়াড়া বিধানসভা কেন্দ্র এই বিধানসভা কেন্দ্রটি মধ্যপ্রদেশ রাজ্যের বিধানসভা কেন্দ্রগুলির মধ্যে ১১০ নং বিধানসভা কেন্দ্র৷ এটি বালাঘাট জেলায় অবস্থিত৷ এটি একটি অসংরক্ষিত আসন।  বালাঘাট লোকসভা কেন্দ্র  এই বিধানসভা কেন্দ্রটি মধ্যপ্রদেশ রাজ্যের বিধানসভা কেন্দ্রগুলির মধ্যে ১১১ নং বিধানসভা কেন্দ্র৷ এটি বালাঘাট জেলায় অবস্থিত৷ এটি একটি অসংরক্ষিত আসন৷৷  বড়সেওনি বিধানসভা কেন্দ্র  এই বিধানসভা কেন্দ্রটি মধ্যপ্রদেশ রাজ্যের বিধানসভা কেন্দ্রগুলির মধ্যে ১১২ নং বিধানসভা কেন্দ্র। এটি একটি অসংরক্ষিত আসন। এটি বালাঘাট জেলায় অবস্থিত৷  কাটঙ্গী বিধানসভা কেন্দ্র  এই বিধানসভা কেন্দ্রটি মধ্যপ্রদেশ রাজ্যের বিধানসভা কেন্দ্রগুলির মধ্যে ১১৩ নং বিধানসভা কেন্দ্র৷ এটি বালাঘাট জেলায় অবস্থিত৷ এটি একটি অসংরক্ষিত আসন৷  বারঘাট বিধানসভা কেন্দ্র এই বিধানসভা কেন্দ্রটি মধ্যপ্রদেশ রাজ্যের বিধানসভা কেন্দ্রগুলির মধ্যে ১১৪ নং বিধানসভা কেন্দ্র৷ এটি সেওনি জেলায় অবস্থিত৷ এটি তফসিলী উপজাতিদের জন্য সংরক্ষিত আসন।  সেওনি লোকসভা কেন্দ্র  এই বিধানসভা কেন্দ্রটি মধ্যপ্রদেশ রাজ্যের বিধানসভা কেন্দ্রগুলির মধ্যে ১১৫ নং বিধানসভা কেন্দ্র৷ এটি সেওনি জেলায় অবস্থিত৷ এটি একটি অসংরক্ষিত আসন৷  তথ্যসূত্র  বিষয়শ্রেণী:মধ্যপ্রদেশের লোকসভা কেন্দ্র বিষয়শ্রেণী:বালাঘাট জেলা
বয় হল ২০১০ সালের নিউজিল্যান্ডের কমেডি-ড্রামা চলচ্চিত্র, টাইকা ওয়াইতিটি এটি লিখেছেন এবং পরিচালনা করেছেন। চলচ্চিত্রটিতে অভিনয় করেছেন জেমস রোলেস্টন, তে আহো আহো একটোন-উইতু এবং ওয়াইতিতি। এটি প্রযোজনা করেছেন ক্লিফ কার্টিস, আইন্সলে গার্ডিনার এবং ইমানুয়েল মাইকেল এবং প্রযোজনা করেছেন নিউজিল্যান্ড ফিল্ম কমিশন। নিউজিল্যান্ডে, চলচ্চিত্রটি স্থানীয় প্রযোজনার জন্য প্রথম সপ্তাহের বক্স অফিসে পূর্ববর্তী সমস্ত রেকর্ডগুলিকে ছাড়িয়ে গিয়েছিল। বয় স্থানীয় বক্স অফিসে নিউজিল্যান্ডের সর্বোচ্চ আয়কারী চলচ্চিত্রের স্বীকৃতি পেয়েছে। বয় এর সাউন্ডট্র্যাকটিতে দ্য ফিনিক্স ফাউন্ডেশনের মতো নিউজিল্যান্ডের শিল্পীরা রয়েছেন, যারা পূর্বে ওয়াইটিতির চলচ্চিত্র ঈগল বনাম শার্কের জন্য সঙ্গীত বানিয়েছেন। তথ্যসূত্র  বিষয়শ্রেণী:২০১০-এর চলচ্চিত্র বিষয়শ্রেণী:২০১০-এর নাট্য চলচ্চিত্র বিষয়শ্রেণী:১৯৮৪-এর পটভূমিতে চলচ্চিত্র বিষয়শ্রেণী:নিউজিল্যান্ডে ধারণকৃত চলচ্চিত্র বিষয়শ্রেণী:ভার্টিগো ফিল্মসের চলচ্চিত্র বিষয়শ্রেণী:২০১০-এর দশকের ইংরেজি ভাষার চলচ্চিত্র বিষয়শ্রেণী:ইংরেজি ভাষার হাস্যরসাত্মক নাট্য চলচ্চিত্র
কবাখালী বাংলাদেশের খাগড়াছড়ি জেলার অন্তর্গত দীঘিনালা উপজেলার একটি ইউনিয়ন।   আয়তন  কবাখালী ইউনিয়নের আয়তন ১১,৫২০ একর (৪৬.৬২ বর্গ কিলোমিটার)।   জনসংখ্যার উপাত্ত  ২০২২ সালের পরিসংখ্যান অনুযায়ী ইউনিয়নের জনসংখ্যা ১৭,৯৩৭জন। এর মধ্যে ৯,১১২জন মুসলিম, ৮,৭০৬জন বৌদ্ধ, ৬৯জন খ্রিস্টান ও ৫০জন হিন্দু। https://bbs.portal.gov.bd/site/page/b432a7e5-8b4d-4dac-a76c-a9be4e85828c   অবস্থান ও সীমানা  দীঘিনালা উপজেলার দক্ষিণাংশে কবাখালী ইউনিয়নের অবস্থান। এ ইউনিয়নের উত্তরে দীঘিনালা ইউনিয়ন; পশ্চিমে বোয়ালখালী ইউনিয়ন; দক্ষিণে মেরুং ইউনিয়ন এবং পূর্বে রাঙ্গামাটি জেলার বাঘাইছড়ি উপজেলার রূপকারী ইউনিয়ন, বঙ্গলতলী ইউনিয়ন ও সাজেক ইউনিয়ন অবস্থিত।   প্রশাসনিক কাঠামো  কবাখালী ইউনিয়ন দীঘিনালা উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম দীঘিনালা থানার আওতাধীন। এটি জাতীয় সংসদের ২৯৮নং নির্বাচনী এলাকা পার্বত্য খাগড়াছড়ি এর অংশ।   খাল ও নদী  কবাখালী ইউনিয়নের মধ্য দিয়ে প্রবাহিত হচ্ছে মাইনী নদী।   আরও দেখুন   দীঘিনালা উপজেলা  দীঘিনালা থানা  খাগড়াছড়ি জেলা   তথ্যসূত্র    বহিঃসংযোগ   বিষয়শ্রেণী:দীঘিনালা উপজেলার ইউনিয়ন বিষয়শ্রেণী:অসম্পূর্ণ বাংলাদেশের ইউনিয়ন নিবন্ধ
আবু বক্কর শেরকোলী বাংলাদেশ জামায়াতে ইসলামীর একজন রাজনীতিবিদ এবং নাটোর-৩ (সিংড়া) আসনের সাবেক সাংসদ। ১৯৯১ সালের পঞ্চম জাতীয় সংসদ নির্বাচনে তিনি সংসদ সদস্য নির্বাচিত হন।   জন্ম ও প্রাথমিক জীবন  আবু বক্কর শেরকোলী নাটোর জেলার সিংড়া উপজেলায় জন্মগ্রহণ করেন।   রাজনৈতিক ও কর্মজীবন  আবু বক্কর শেরকোলী বাংলাদেশ জামায়াতে ইসলামীর প্রার্থী হিসেবে নাটোর-৩ (সিংড়া) আসনে ১৯৯১ সালের পঞ্চম জাতীয় সংসদ নির্বাচনে সংসদ সদস্য নির্বাচিত হন।   মৃত্যু  আবু বক্কর শেরকোলী জাতীয় সংসদের সদস্য থাকাবস্থায় মৃত্যুবরণ করলে তার আসনে উপ-নির্বাচনে বিএনপির ধানের শীষ প্রতীকে কাজী গোলাম মোর্শেদ ৩৮,১৩৮ ভোট পেয়ে এমপি নির্বাচিত হন।    আরও দেখুন    পঞ্চম জাতীয় সংসদ সদস্যদের তালিকা   তথ্যসূত্র    বহিঃসংযোগ    পঞ্চম জাতীয় সংসদ সদস্যদের তালিকা (১৯৯১)  –জাতীয় সংসদ  বিষয়শ্রেণী:নাটোর জেলার রাজনীতিবিদ বিষয়শ্রেণী:বাংলাদেশ জামায়াতে ইসলামীর রাজনীতিবিদ বিষয়শ্রেণী:পঞ্চম জাতীয় সংসদ সদস্য
দম দম দম (; ) হচ্ছে ২০০১ সালে মুক্তিপ্রাপ্ত একটি তামিল চলচ্চিত্র। চলচ্চিত্রটির সহ-লেখক ছিলেন আড়াগাম পেরুমাল যিনি চলচ্চিত্রটির পরিচালকও ছিলেন, আর প্রযোজনা করেছিলেন মণি রত্নম তার মাদ্রাজ টকিজ প্রযোজনা প্রতিষ্ঠান দ্বারা। চলচ্চিত্রটিতে মাধবন এবং জ্যোতিকা মুখ্য ভূমিকায় অভিনয় করেছিলেন, এদের সঙ্গে ছিলেন বিবেক, মণিভন্নন এবং মুরালী যারা মোটামুটি গুরুত্বপূর্ণ ভূমিকায় অভিনয় করেছিলেন। চলচ্চিত্রটির সিনেমাটোগ্রাফার ছিলেন রামজী, সম্পাদক ছিলেন শ্রীকর প্রসাদ এবং সঙ্গীত পরিচালক ছিলেন কার্তিক রাজা।  চলচ্চিত্রটির কাহিনী একজন অসুখী বর এবং বধূকে নিয়ে যাদেরকে জোর করে বিয়ে করাতে যাওয়া হয়। বর বিয়ে করতে চায়না কারণ সে বিবাহিত জীবন চায়না, সে চায় মদ আর অনেক নারীর শরীর, অপরদিকে বধূটি লেখাপড়া সামনে আগাতে চায়। তারা দুজনে মিলে বিয়ে বন্ধ করার চেষ্টা করে, কিন্তু পারেনা। তারা দুজনেই একসময় চিন্তা করে যে তাদের একসঙ্গে থাকাটা ভুল হবেনা এবং দুজনের বন্ধুত্বের এক পর্যায়ে তারা একে অপরের প্রেমে পড়ে যায়।  ২০০১ সালের ১৩ এপ্রিল চলচ্চিত্রটি মুক্তি পেয়েছিলো এবং বাণিজ্যিকভাবে মোটামুটি সফলতা পেয়েছিলো।  তথ্যসূত্র  বহিঃসংযোগ    বিষয়শ্রেণী:তামিল ভাষার চলচ্চিত্র বিষয়শ্রেণী:২০০০-এর দশকের তামিল ভাষার চলচ্চিত্র বিষয়শ্রেণী:২০০১-এর চলচ্চিত্র বিষয়শ্রেণী:ভারতীয় প্রণয়ধর্মী হাস্যরসাত্মক চলচ্চিত্র বিষয়শ্রেণী:২০০১-এ পরিচালনায় অভিষেক চলচ্চিত্র
আন্তর্জাতিক টি২০ ক্রিকেটে যখন কোন ম্যাচ টাই হয় তখন টাই ভাঙ্গার জন্য বর্তমানে সুপার ওভার সিস্টেম চালু আছে। কিন্তু পূর্বে এমনটা ছিলনা। ছিল বোল আউট সিস্টেম। নিয়মটা হলো, একজন বোলার বল করবেন আর একজন উইককেট কিপার থাকবেন। এইখানে কোনো ব্যাটসম্যান থাকবে না।বিশ্বকাপ টি২০ ২০০৭ এ ভারত ও পাকিস্থানের ম্যাচ ড্র হলে ম্যাব গড়ায়  বোল আউট সিস্টেমে। সে ম্যাচে প্রথম বলটি করেন বীরেন্দর শেবাগ আর কিপিং করেন এমএস ধনি। সেবাগ সফল। পাকিস্থানের হয়ে প্রথম বলটি করেন ইয়াসির আরাফাত আর কিপিং করেন কামরান আকমল। আরাফাত বিফল। এরপর ভারতের হয়ে বল করেন হরভজন শিং এবং রবিন উথপা, তারা দুজনেই সফল। কিন্তু পাকিস্থানের পক্ষে বল করেন ওমর গুল ও শহীদ আফ্রিদি এনারাও বিফল হয়ে গেলে বিশ্ব ক্রিকেট এই প্রথম এমন ম্যাচ ৩-০ ফিগারের ফলাফল দেখতে পায়।  বিষয়শ্রেণী:ক্রিকেট পরিভাষা
রাইয়ান পাঠান (জন্ম ৬ ডিসেম্বর ১৯৯১) একজন কানাডিয়ান ক্রিকেটার। ২০১৩ সালে কানাডা জাতীয় ক্রিকেট দলের হয়ে তার অভিষেক হয়। তিনি ডানহাতি ব্যাটসম্যান এবং ডানহাতি ফাস্ট-মিডিয়াম বোলার হিসেবে খেলেন।   প্রারম্ভিক জীবন ও কর্মজীবন  রাইয়ান পাঠান ১৯৯১ সালের ৬ই ডিসেম্বর টরন্টোতে জন্মগ্রহণ করেন। তিনি তার বড় ভাই রিয়াজ "রিজি" পাঠানের পদাঙ্ক অনুসরণ করে আয়ারল্যান্ডে ২০১১ অনূর্ধ্ব-১৯ ক্রিকেট বিশ্বকাপ বাছাইপর্বে কানাডা অনূর্ধ্ব-১৯-এর প্রতিনিধিত্ব করেছিলেন, যিনি ২০১০ অনূর্ধ্ব-১৯ ক্রিকেট বিশ্বকাপে খেলেছিলেন।  ২০১৩ সালের মার্চে কেনিয়ার বিপক্ষে পাঠান তার একদিনের আন্তর্জাতিক (ওডিআই) অভিষেক হয়েছিল।  ৩ জুন ২০১৮-এ, গ্লোবাল টি-টোয়েন্টি কানাডা টুর্নামেন্টের উদ্বোধনী সংস্করণের জন্য প্লেয়ার্স ড্রাফটে মন্ট্রিল টাইগারদের হয়ে খেলার জন্য তাকে নির্বাচিত করা হয়।  জুন ২০১৯ সালে, তিনি ২০১৯ গ্লোবাল টি২০ কানাডা টুর্নামেন্টে ভ্যাঙ্কুভার নাইটস ফ্র্যাঞ্চাইজি দলের হয়ে খেলার জন্য নির্বাচিত হন। অক্টোবর ২০১৯-এ, ওয়েস্ট ইন্ডিজে ২০১৯-২০ আঞ্চলিক সুপার৫০ টুর্নামেন্টের জন্য কানাডার স্কোয়াডে তাকে নাম দেওয়া হয়েছিল।  ২০২১ সালের জুনে, প্লেয়ার্স ড্রাফট অনুসরণ করে তিনি মার্কিন যুক্তরাষ্ট্রে মাইনর লিগ ক্রিকেট টুর্নামেন্টে অংশ নেওয়ার জন্য নির্বাচিত হন। সেপ্টেম্বরে, তিনি নেপালের ফ্র্যাঞ্চাইজি লিগ এভারেস্ট প্রিমিয়ার লিগে বিরাটনগর ওয়ারিয়র্সের হয়ে খেলেন। অক্টোবরে, অ্যান্টিগায় ২০২১ আইসিসি পুরুষদের টি-টোয়েন্টি বিশ্বকাপ আমেরিকা বাছাইপর্বের টুর্নামেন্টের জন্য তাকে কানাডার টুয়েন্টি২০ আন্তর্জাতিক (টি২০আই) স্কোয়াডে নাম দেওয়া হয়েছিল। ৭ নভেম্বর ২০২১-এ কানাডার হয়ে বাহামার বিপক্ষে তার টি-টোয়েন্টি অভিষেক হয়। ২০২২ সালের ফেব্রুয়ারিতে, ওমানে ২০২২ আইসিসি পুরুষ টি২০ বিশ্বকাপ বৈশ্বিক বাছাইপর্ব এ টুর্নামেন্টের জন্য তাকে কানাডার স্কোয়াডে নাম দেওয়া হয়েছিল।  পাঠান ভ্যাঙ্কুভার নাইটস দলের সদস্য হিসেবে ২০২৩ গ্লোবাল টি-টোয়েন্টি কানাডাতেও খেলেছিলেন।  ২০২৪ সালের মে মাসে, তাকে ২০২৪ আইসিসি পুরুষ টি২০ বিশ্বকাপের জন্য কানাডার স্কোয়াডে নাম দেওয়া হয়েছিল।  তথ্যসূত্র  বহিঃসংযোগ  বিষয়শ্রেণী:১৯৯১-এ জন্ম বিষয়শ্রেণী:জীবিত ব্যক্তি বিষয়শ্রেণী:কানাডীয় ক্রিকেটার বিষয়শ্রেণী:কানাডার একদিনের আন্তর্জাতিক ক্রিকেটার বিষয়শ্রেণী:কানাডার টুয়েন্টি২০ আন্তর্জাতিক ক্রিকেটার
অনঙ্গমোহিনী দেবী ছিলেন ব্রিটিশযুগে ত্রিপুরার রাজকুমারী ও একজন সাহিত্যিক। তিনি ত্রিপুরার রাজা বীরচন্দ্র মাণিক্যের কন্যা ছিলেন।  তিনি শোকগাথা,কণিকা ও প্রীতি নামক কাব্যগ্রন্থ লিখেছেন। স্বামীর প্রয়াণের পর তিনি শোকগাথা নামক কাব্যগ্রন্থ লিখেছিলেন। সুনীল গঙ্গোপাধ্যায়ের লেখা ঐতিহাসিক উপন্যাস প্রথম আলো ১ এ একটি চরিত্র রূপে রাজকুমারী অনঙ্গমোহিনী চিত্রিত হয়েছিলেন।   তথ্যসূত্র   বিষয়শ্রেণী:ভারতীয় সাহিত্যিক বিষয়শ্রেণী:১৯শ শতাব্দীর হিন্দু বিষয়শ্রেণী:ত্রিপুরার ব্যক্তি
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ করা হল।  —শাকিল (আলাপ · অবদান) ০৮:৪৫, ১১ সেপ্টেম্বর ২০২৩ (ইউটিসি) আর আর টেক্সটাইল মিলস উচ্চ বিদ্যালয়   – (অপসারণের প্রস্তাবনা দেখুনলগ দেখুন) () উল্লেখযোগ্য বা ঐতিহ্যবাহী কোনো মাধ্যমিক বিদ্যালয় নয়। নিবন্ধে যথেষ্ট তথ্য নেই। উল্লেখযোগ্য প্রচার নেই। অর্ঘ্য বড়ুয়া (আলাপ) ০২:৪৬, ৫ সেপ্টেম্বর ২০২৩ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
স হলো বাংলা ভাষার একত্রিংশ ব্যঞ্জনবর্ণ এবং বাংলা বর্ণমালার ৪২তম বর্ণ।   বর্ণনা  স এর উচ্চারণ ছ এর শিষ ধ্বনির মতো। এর উচ্চারণ কখনো শ আবার কখনো ইংরেজি S/s এর মতো হয়।অধিকাংশ ক্ষেত্রে এর উচ্চারণ শ এর মতো হয়।   তবে কিছু বিদেশি শব্দ ও যুক্তবর্ণে এর  সঠিক উচ্চারণ পাওয়া যায়।   স্বরবর্ণের সাথে যুক্ত হলে স্বরবর্ণ স'র সাথে যুক্ত হলেঅস আ সাইসিঈসীউসুঊসূঋসৃএসেঐসৈওসোঔসৌ যুক্তবর্ণ (স যোগ)  স + ক = স্ক = ভাস্কর  স + খ = স্খ = স্খলন  স + ট = স্ট = মাস্টার  স + ট + র = স্ট্র = স্ট্রাইক  স + ত = স্ত = স্তর  স + থ =  স্থ = স্থান  স + ন = স্ন = স্নান  স + প = স্প = স্পর্শ  স + ফ = স্ফ = স্ফটিক  স + ব = স্ব = স্বামী  স + ম = স্ম = স্মরণ  স + র = স্র = স্রোত  স + ল = স্ল = স্লেট  স + স = স্স = লস্সি   বৈশিষ্ট্য   সুস্থ,বস্তা   কম্পিউটিং কোড    বহিঃসংযোগ   বিষয়শ্রেণী:বাংলা ব্যঞ্জনবর্ণ
জন বাকাস(জন্ম: ৩ ডিসেম্বর, ১৯২৪ - মৃত্যু: ১৭ মার্চ, ২০০৭) হলেন একজন মার্কিন কম্পিউটার বিজ্ঞানী। তিনি বিখ্যাত হয়ে আছেন সর্বপ্রথম উচ্চ-পর্যায় প্রোগ্রামিং ভাষা ফোরট্রান, বাকাস-নর আকার(বিএনএফ, যা সিনট্যাক্স এর সংজ্ঞায় প্রায় সার্বজনীনভাবে ব্যবহৃত চিহ্ন-পদ্ধতি), এবং ফাংশান-পর্যায় প্রোগ্রামিং ধারণা উদ্ভাবণ করবার জন্য। তিনি ১৯৭৭ সালে এই অসামান্য সব অবদানের স্বীকৃতি স্বরূপ এসিএম টুরিং পুরস্কার অর্জন করেন। বাকাস'র টুরিং বিবৃতিটি এরকম:  ফোরট্রান এর উপর কাজের মাধ্যমে তিনি উচ্চ-পর্যায় প্রোগ্রামিং ব্যবস্থা তৈরিতে যে সুগভীর, প্রভাবশালী এবং অমর অবদান রেখেছেন এবং পোগ্রামিং ভাষার প্রকাশের ক্ষেত্রে ব্যবহৃত নিয়মতান্ত্রিক পদ্ধতির উপর তাঁর অসাধারণ প্রকাশনাবলীর স্বীকৃতিস্বরূপ।   জন্ম ও শিক্ষাজীবন  বাকাস পেন্সিলভানিয়ার ফিলাডেলফিয়াতে জন্মগ্রহণ করেন। তিনি ১৯৪৯ সালে কলাম্বিয়া ইউনিভার্সিটি থেকে গণিতে মাস্টার্স ডিগ্রি অর্জন করেন এবং ১৯৫০ সালে আইবিএম এ যোগদান করেন।   সম্মাননা ও পুরস্কার   ১৯৭৭ সালের এসিএম প্রদত্ত টুরিং পুরস্কার বিজয়ী।  তথ্যসূত্র    বহি:সংযোগ   বিষয়শ্রেণী:মার্কিন কম্পিউটার বিজ্ঞানী বিষয়শ্রেণী:কলাম্বিয়া বিশ্ববিদ্যালয়ের প্রাক্তন শিক্ষার্থী বিষয়শ্রেণী:টুরিং পুরস্কার বিজয়ী বিষয়শ্রেণী:১৯২৪-এ জন্ম বিষয়শ্রেণী:২০০৭-এ মৃত্যু বিষয়শ্রেণী:ন্যাশনাল মেডেল অফ সাইন্স বিজয়ী বিষয়শ্রেণী:চার্লস স্টার্ক ড্র্যাপার প্রাইজ বিজয়ী বিষয়শ্রেণী:আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য বিষয়শ্রেণী:২০শ শতাব্দীর মার্কিন গণিতবিদ বিষয়শ্রেণী:২১শ শতাব্দীর মার্কিন গণিতবিদ বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য বিষয়শ্রেণী:দ্বিতীয় বিশ্বযুদ্ধের মার্কিন সেনা কর্মকর্তা বিষয়শ্রেণী:ভার্জিনিয়া বিশ্ববিদ্যালয়ের প্রাক্তন শিক্ষার্থী
{{#ifexpr:->1000000|}} +CountrySubdivisionDateTestsPositiveTests /millionpeoplePositive /millionpeople Australia Australian Capital Territory7,256104 Australia New South Wales175,4192,971 Australia Northern Territory3,97227 Australia Queensland90,1681,024 Australia South Australia47,238438 Australia Tasmania7,248 205 Australia Victoria90,0001,336 Australia Western Australia31,140546 Canada Alberta109,0153,095 Canada British Columbia 65,545 1,724 Canada Manitoba20,319255 Canada New Brunswick10,970118 Canada Newfoundland and Labrador5,871 257 Canada Northwest Territories1,5305 Canada Nova Scotia20,961 649 Canada Nunavut2010 Canada Ontario174,17011,735 Canada Prince Edward Island2,19826 Canada Quebec171,52020,126 Canada Saskatchewan24,811320 Canada Yukon8599 China Guangdong320,0001,332 China Hong Kong131,7861,012 India Delhi24,3872,003 India Karnataka23,460408 India Kerala20,252426 India Odisha11,74879 India Rajasthan61,4921,735 India Tamil Nadu53,0451,596 Italy Abruzzo299062667 Italy Aosta Valley4,9111,093 Italy Apulia45,9843,622 Italy Basilicata7,470350 Italy Calabria25,4401,047 Italy Campania53,5484,135 Italy Emilia-Romagna134,87823,092 Italy Friuli-Venezia Giulia48,5002,792 Italy Lazio100,0315,895 Italy Liguria34,1866,764 Italy Lombardy277,19767,931 Italy Marche44,3325,877 Italy Molise4,124282 Italy Piedmont105,43421,955 Italy Sardinia15,8861,236 Italy Sicilia55,0932,835 Italy South Tyrol31,9872,410 Italy Trentino26,6103,614 Italy Tuscany109,9258,603 Italy Umbria26,6391,353 Italy Veneto268,06916,404 Japan Tokyo7,7263,082 Russia Moscow580,00031,981 Russia Moscow Oblast109,8345,959 Russia Saint Petersburg135,3932,267 United Kingdom Scotland41,6998,672 United States California300,10633,261 United States Florida284,20627,869 United States Illinois154,99733,059  United States Louisiana141,50423,928 United States  Massachusetts175,37241,199 United States Michigan121,29832,967 United States New Jersey184,82692,387 United States New York649,325251,690 United States Texas205,39920,196  United States Washington145,03112,282
ডাব্লুডব্লিউই ব্যাকস্টেজটি ছিল একটি পেশাদার রেসলিং স্টুডিও শো যা এফএস ১-এ প্রতি মঙ্গলবার পূর্ব অঞ্চলের সময় অনুযাায়ী রাত ১১:০০টায় সরাসরি সম্প্রচারিত হয়েছিল।  রিনি ইয়ং এবং বুকার টি  অনুষ্ঠানটি পরিচালনা করেছিলেন।   ২০১৯ সালের ১৫ ই অক্টোবর এবং ২৫ অক্টোবরের অনুষ্ঠানের বিশেষ পূর্ববর্তী পর্বগুলিসহ এই অনুষ্ঠানের প্রিমিয়ার ২০১৯ সালের ৫ নভেম্বর প্রচারিত হয়েছিল।  ২০২০ সালের ১৩ মার্চ করোনাভাইরাসের বৈশ্বিক মহামারি কারণে অনুষ্ঠানের চিত্রগ্রহণ বন্ধ হয়ে যায়।  ২০২০ সালের ২২ শে জুন এফএস ১ ঘোষণা করে যে অনুষ্ঠানটি আর কোনও সাপ্তাহিকভাবে প্রচারিত হবে না এবং অনুষ্ঠান তৈরী স্থগিত করা হয়েছে।    সূচনা  ডাব্লুডব্লিউই ব্যাকস্টেজটি  রিনি ইয়াং এবং বুকার টি অনুুুষ্ঠানটি পরিচালনা করে, যিনি ডাব্লিউডাব্লিউয়ের  সবচেয়ে বড় খবর এবং গল্পগুলি অন্যান্য অবদানকারী এবং বিশ্লেষকদের আলোচনা করেছিলেন।    অন-এয়ার কর্মীরা  ডাব্লিউডাব্লিউয়ের ব্যাকস্টেজের বৈশিষ্ট্যযুক্ত অন-এয়ার কর্মীদের নাম:   পরিচালনাকরীদের নাম    রিনি ইয়ং   বুকার টি   বেশীবার অবদানকারী    খ্রীষ্টান   পেয়জ   সিএম পাঙ্ক   অ্যাম্বার মুন   মার্ক হেনরি   তথ্যসূত্র   বিষয়শ্রেণী:ডাব্লিউডাব্লিউইর টেলিভিশন অনুষ্ঠান
জেসন গ্রেগরি মারিয়ানে ডেনায়ের (; জন্ম: ২৮ জুন ১৯৯৫; জেসন ডেনায়ের নামে সুপরিচিত) হলেন বেলজিয়ামের জেতে-এ জন্মগ্রহণকারী একজন বেলজীয় পেশাদার ফুটবল খেলোয়াড়। তিনি বর্তমানে ফ্রান্সের পেশাদার ফুটবল লিগের শীর্ষ স্তর লিগ ১-এ লিওঁ এবং বেলজিয়াম জাতীয় ফুটবল দলের হয়ে একজন রক্ষণভাগের খেলোয়াড় হিসেবে খেলেন। তিনি মূলত একজন সেন্টার-ব্যাক অথবা রক্ষণাত্মক মধ্যমাঠের খেলোয়াড় হিসেবে খেলেন।  ২০০৩–০৪ মৌসুমে, মাত্র ৮ বছর বয়সে, বেলজীয় ফুটবল ক্লাব গানশোরেনের হয়ে খেলার মাধ্যমে ডেনায়ের তার যুব পর্যায়ের খেলোয়াড়ী জীবন শুরু করেন; অতঃপর তিনি আন্ডারলেখট, জেএমজি একাডেমি এবং ম্যানচেস্টার সিটির মতো ক্লাবের যুব পর্যায়ের হয়ে খেলার মাধ্যমে নিজের খেলার বিকাশ করেছেন। ২০১৪–১৫ মৌসুমে, ইংরেজ ক্লাব ম্যানচেস্টার সিটির জ্যেষ্ঠ পর্যায়ের দলে অন্তর্ভুক্ত হওয়ার মাধ্যমে তিনি তার জ্যেষ্ঠ পর্যায়ের খেলোয়াড়ী জীবন শুরু করেন, কিন্তু উক্ত দলের হয়ে তিনি একটি ম্যাচেও অংশগ্রহণ করেননি। একই মৌসুমে তিনি স্কটিশ ক্লাব সেল্টিকে ধারে যোগদান করেন, যেখানে তিনি মাত্র একটি মৌসুম অতিবাহিত করেছেন; এই দলের হয়ে তিনি ২৯ ম্যাচে ৫টি গোল করেছেন। অতঃপর তিনি তুর্কি ক্লাব গালাতাসারায় এবং ইংরেজ ক্লাব সান্ডারল্যান্ডের হয়ে ধারে খেলেছেন। ২০১৮–১৯ মৌসুমে, তিনি ৬.৫০ মিলিয়ন ইউরোর বিনিময়ে ফরাসি ফুটবল ক্লাব লিওঁ-এ যোগদান করেছেন।  দলগতভাবে, ঘরোয়া ফুটবলে, ডেনায়ের এপর্যন্ত ৪টি শিরোপা জয়লাভ করেছেন, যার মধ্যে দুটি হচ্ছে সেল্টিকের হয়ে এবং দুটি হচ্ছে গালাতাসারায়ের হয়ে।  তথ্যসূত্র  বহিঃসংযোগ   ম্যানচেস্টার সিটি প্রোফাইল   বেলজীয় এফএ-এ বেলজিয়াম প্রোফাইল      বিষয়শ্রেণী:জীবিত ব্যক্তি বিষয়শ্রেণী:১৯৯৫-এ জন্ম বিষয়শ্রেণী:বেলজীয় পুরুষ ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:বেলজিয়ামের আন্তর্জাতিক ফুটবলার বিষয়শ্রেণী:ম্যানচেস্টার সিটি ফুটবল ক্লাবের খেলোয়াড় বিষয়শ্রেণী:সান্ডারল্যান্ড এএফসির খেলোয়াড় বিষয়শ্রেণী:প্রিমিয়ার লিগের খেলোয়াড় বিষয়শ্রেণী:লিগ ১-এর খেলোয়াড় বিষয়শ্রেণী:ওলাঁপিক লিয়োনের খেলোয়াড় বিষয়শ্রেণী:সুপার লিগের খেলোয়াড় বিষয়শ্রেণী:গালাতাসারায় ফুটবল ক্লাবের খেলোয়াড় বিষয়শ্রেণী:বেলজিয়ামের আন্তর্জাতিক যুব ফুটবলার বিষয়শ্রেণী:বেলজিয়ামের অনূর্ধ্ব-২১ আন্তর্জাতিক ফুটবলার বিষয়শ্রেণী:সেল্টিক ফুটবল ক্লাবের খেলোয়াড় বিষয়শ্রেণী:বেলজীয় প্রবাসী পুরুষ ফুটবলার বিষয়শ্রেণী:ইংল্যান্ডে প্রবাসী ফুটবলার বিষয়শ্রেণী:তুরস্কে প্রবাসী ফুটবলার বিষয়শ্রেণী:ফ্রান্সে প্রবাসী ফুটবলার বিষয়শ্রেণী:সংযুক্ত আরব আমিরাতে প্রবাসী ফুটবলার বিষয়শ্রেণী:স্কটীয় পেশাদার ফুটবল লিগের খেলোয়াড় বিষয়শ্রেণী:ইউএই প্রো লিগের খেলোয়াড় বিষয়শ্রেণী:ইংল্যান্ডে বেলজীয় প্রবাসী ক্রীড়াবিদ বিষয়শ্রেণী:উয়েফা ইউরো ২০১৬-এর খেলোয়াড় বিষয়শ্রেণী:উয়েফা ইউরো ২০২০-এর খেলোয়াড় বিষয়শ্রেণী:ফরাসি জাতীয় চ্যাম্পিয়নশিপ ২-এর খেলোয়াড় বিষয়শ্রেণী:পুরুষ ফুটবল রক্ষণভাগের খেলোয়াড় বিষয়শ্রেণী:শাবাব আল আহলি ক্লাবের খেলোয়াড় বিষয়শ্রেণী:সৌদি পেশাদার লিগের খেলোয়াড়
ইএলটিএ হল লিথুয়ানিয়ান রাজধানী ভিলনিয়াসে অবস্থিত একটি লিথুয়ানিয়ান সংবাদ সংস্থা। একদিনে, এটি প্রায় 5,000 সংবাদ নিবন্ধ গ্রহণ করে এবং লিথুয়ানীয়, রুশ ও ইংরেজিতে প্রায় ৩০০টি নিবন্ধ প্রকাশ করে। ইএলটিএ রয়টার্স, অ্যাসোসিয়েটেড প্রেস, ডয়চে প্রেস-এজেন্টুর, পোলিশ প্রেস এজেন্সি এবং অন্যান্য বিদেশী সংবাদ সংস্থার সাথে সহযোগিতাও করে।   তথ্যসূত্র    বহিঃসংযোগ      বিষয়শ্রেণী:১৯২০-এ প্রতিষ্ঠিত গণমাধ্যম কোম্পানি বিষয়শ্রেণী:১৯২০-এ লিথুয়ানিয়ায় প্রতিষ্ঠিত বিষয়শ্রেণী:লিথুয়ানিয়া ভিত্তিক সংবাদ সংস্থা
হাকিম পরিবার হল ইরাকের নজাফ শহরের বিশিষ্ট শিয়া ইসলামি পণ্ডিতদের একটি পরিবার। তারা আলিদ বংশের বংশধর বলে দাবি করেন। এই পরিবার তাবাতাবাই শাখার অন্তর্ভুক্ত এবং বহু শতাব্দী ধরে ইরাকের ধর্মীয় ও শিক্ষাগত কর্মকাণ্ডের সাথে জড়িত। সাদ্দাম হুসেইন সরকারের সময় এই পরিবার কঠোর নির্যাতনের শিকার হয় এবং অনেক সদস্য নিহত হন। তবুও তারা ইরাক এবং মধ্যপ্রাচ্যে একটি গুরুত্বপূর্ণ ভূমিকা পালন করে যাচ্ছে।   সদস্য    প্রথম প্রজন্ম    গ্র্যান্ড আয়াতুল্লাহ মুহসিন আল-হাকিম (১৮৮৯–১৯৭০) () ছিলেন তাবাতাবাই পরিবারের একজন বিশিষ্ট ধর্মীয় নেতা। তিনি সর্বদা ইসলাম ও মুসলমানদের রক্ষার জন্য কাজ করতেন। ১৯৬১ সালে গ্র্যান্ড আয়াতুল্লাহ হোসেইন বোরুজেরদির মৃত্যুর পর তিনি একক মারজা' হন। তার ছেলে আব্দুল আজিজ আল-হাকিম ছিলেন ইরাকের বৃহত্তম রাজনৈতিক দল SIIC-এর নেতা। সাদ্দাম হুসেইনের আদেশে তার ছয় ছেলেসহ মোট সাতজন নিহত হন।  আয়াতুল্লাহ সাইয়্যিদ আহমাদ আল-হাকিম   দ্বিতীয় প্রজন্ম    সাইয়্যিদ আব্দুল আজিজ আল-হাকিম (১৯৫৩ – ২৬ আগস্ট ২০০৯) ছিলেন একজন ইরাকি ধর্মতাত্ত্বিক ও রাজনীতিবিদ। তিনি ইসলামিক সুপ্রিম কাউন্সিল অব ইরাক দলের নেতা ছিলেন, যা ইরাকি সংসদে প্রায় ৫% সমর্থন পেয়েছিল।  আয়াতুল্লাহ সাইয়্যিদ মোহাম্মদ বাকির আল-হাকিম (১৯৩৯ – ২৯ আগস্ট ২০০৩) (), যিনি শহীদ আল-মিহরাব নামেও পরিচিত, ছিলেন ইরাকের শীর্ষস্থানীয় শিয়া নেতা। তিনি নজাফ শহরে এক বোমা হামলায় নিহত হন। তিনি মুহসিন আল-হাকিম এর পুত্র এবং মোহাম্মদ সাঈদ আল-হাকিম এর চাচা ছিলেন।  আয়াতুল্লাহ সাইয়্যিদ আব্দুল আল-সাহিব হাকিম  আয়াতুল্লাহ সাইয়্যিদ মোহাম্মদ আলী আল-হাকিম   তৃতীয় প্রজন্ম    গ্র্যান্ড আয়াতুল্লাহ মোহাম্মদ সাঈদ আল-হাকিম একজন ইরাকি বারো ইমামের শিয়া মারজা'। তিনি নজাফের হাওজার পাঁচজন বিশিষ্ট আলেমের একজন এবং আয়াতুল্লাহ আলী আল-সিস্তানির পরে ইরাকের দ্বিতীয় শীর্ষ শিয়া নেতা।আয়াতুল্লাহ সিস্তানি ইরাকের জন্য ইরানের বিরুদ্ধে একটি প্রতিরোধশক্তি: উইকিলিকস, Informed Comment, ২০১০-০২-১২ তিনি আয়াতুল্লাহ মোহাম্মদ আলী আল-হাকিম এর পুত্র, সাইয়্যিদ আহমাদ আল-হাকিম এর নাতি এবং গ্র্যান্ড আয়াতুল্লাহ মুহসিন আল-হাকিম এর ভ্রাতুষ্পুত্র।আয়াতুল্লাহ মোহাম্মদ আলী আল-হাকিম পরলোকগমন করেছেন, Islamic Insights, ২০১১-০৩-০৬ তার দ্বিতীয় চাচাতো ভাই সাইয়্যিদ আম্মার আল-হাকিম ইসলামিক সুপ্রিম কাউন্সিল অব ইরাক দলের নেতা।  আম্মার আল-হাকিম (), আব্দুল আজিজ আল-হাকিম এর পুত্র এবং ইসলামিক সুপ্রিম কাউন্সিল অব ইরাক দলের নেতা। এই দলটি ২০০৩ সালের ইরাক আক্রমণ থেকে ২০১০ সালের ইরাকি নির্বাচন পর্যন্ত ইরাকি সংসদের বৃহত্তম দল ছিল।  সাইয়্যিদ মুহসিন আব্দুল আজিজ আল-হাকিম আব্দুল আজিজ আল-হাকিম এর পুত্র।  আয়াতুল্লাহ সাইয়্যিদ জাফর আল-হাকিম সাইয়্যিদ আব্দুল আল-সাহিব হাকিম এর পুত্র এবং নজাফের একজন উচ্চপর্যায়ের শিয়া আয়াতুল্লাহ।  আয়াতুল্লাহ সাইয়্যিদ আলী আল-হাকিম সাইয়্যিদ আব্দুল আল-সাহিব হাকিম এর পুত্র এবং নজাফের একজন উচ্চপর্যায়ের শিয়া আয়াতুল্লাহ।   তথ্যসূত্র   বিষয়শ্রেণী:শিয়া পরিবার